title: Neuvoston täytäntöönpanoasetus (EU) 2019/1717 annettu 14 päivänä lokakuuta 2019, ISILiin (Daesh) ja al-Qaidaan sekä niitä lähellä oleviin luonnollisiin henkilöihin, oikeushenkilöihin, yhteisöihin tai elimiin kohdistuvista rajoittavista lisätoimenpiteistä annetun asetuksen (EU) 2016/1686 täytäntöönpanosta

text:
                  15.10.2019

                  FI

                  Euroopan unionin virallinen lehti

                  L 262/11

         NEUVOSTON TÄYTÄNTÖÖNPANOASETUS (EU) 2019/1717
         annettu 14 päivänä lokakuuta 2019,
         ISILiin (Daesh) ja al-Qaidaan sekä niitä lähellä oleviin luonnollisiin henkilöihin, oikeushenkilöihin, yhteisöihin tai elimiin kohdistuvista rajoittavista lisätoimenpiteistä annetun asetuksen (EU) 2016/1686 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ISILiin (Daesh) ja al-Qaidaan sekä niitä lähellä oleviin luonnollisiin henkilöihin, oikeushenkilöihin, yhteisöihin tai elimiin kohdistuvista rajoittavista lisätoimenpiteistä 20 päivänä syyskuuta 2016 annetun neuvoston asetuksen (EU) 2016/1686 (1) ja erityisesti sen 4 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 20 päivänä syyskuuta 2016 asetuksen (EU) 2016/1686.

                     (2)

                     Yksi henkilö olisi poistettava asetuksen (EU) 2016/1686 liitteessä I olevasta luettelosta luonnollisista henkilöistä, oikeushenkilöistä, yhteisöistä ja elimistä.

                     (3)

                     Asetuksen (EU) 2016/1686 liite I olisi näin ollen muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) 2016/1686 liite I tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Luxemburgissa 14 päivänä lokakuuta 2019.

                  Neuvoston puolesta

                  PUHEENJOHTAJA

               F. MOGHERINI

            (1)  EUVL L 255, 21.9.2016, s. 1.

            LIITE
            Poistetaan seuraava henkilö ja häntä koskeva merkintä asetuksen (EU) 2016/1686 liitteessä I olevasta luettelosta:

                        1.

                        Fabien CLAIN (alias Omar).


title: Komission täytäntöönpanoasetus (EU) 2019/1725, annettu 9 päivänä lokakuuta 2019, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin Telemea de Sibiu (SMM)

text:
                  16.10.2019

                  FI

                  Euroopan unionin virallinen lehti

                  L 263/1

         KOMISSION TÄYTÄNTÖÖNPANOASETUS (EU) 2019/1725,
         annettu 9 päivänä lokakuuta 2019,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin ”Telemea de Sibiu” (SMM)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Romanian hakemus nimityksen ”Telemea de Sibiu” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Telemea de Sibiu” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Telemea de Sibiu” (SMM).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.3 ”Juustot” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä lokakuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  EUVL C 203, 17.6.2019, s. 7.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2019/1726, annettu 15 päivänä lokakuuta 2019, vuonna 2019 käytettävissä oleviin tiettyjen kantojen kalastuskiintiöihin edellisvuosien liikakalastuksen vuoksi tehtävistä vähennyksistä

text:
                  16.10.2019

                  FI

                  Euroopan unionin virallinen lehti

                  L 263/3

         KOMISSION TÄYTÄNTÖÖNPANOASETUS (EU) 2019/1726,
         annettu 15 päivänä lokakuuta 2019,
         vuonna 2019 käytettävissä oleviin tiettyjen kantojen kalastuskiintiöihin edellisvuosien liikakalastuksen vuoksi tehtävistä vähennyksistä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 1, 2 ja 3 kohdan,
         sekä katsoo seuraavaa:

                     (1)

                     Vuoden 2018 kalastuskiintiöt on vahvistettu seuraavilla säädöksillä:

                                 —

                                 neuvoston asetus (EU) 2016/2285 (2),

                                 —

                                 neuvoston asetus (EU) 2017/1970 (3),

                                 —

                                 neuvoston asetus (EU) 2017/2360 (4), ja

                                 —

                                 neuvoston asetus (EU) 2018/120 (5),

                     (2)

                     Vuoden 2019 kalastuskiintiöt on vahvistettu seuraavilla säädöksillä:

                                 —

                                 neuvoston asetus (EU) 2018/1628 (6),

                                 —

                                 neuvoston asetus (EU) 2018/2025 (7),

                                 —

                                 neuvoston asetus (EU) 2018/2058 (8), ja

                                 —

                                 neuvoston asetus (EU) 2019/124 (9),

                     (3)

                     Asetuksen (EY) N:o 1224/2009 105 artiklan 1 kohdassa säädetään, että jos komissio on todennut jonkin jäsenvaltion ylittäneen sille osoitetut kalastuskiintiöt, komissio alentaa tuon jäsenvaltion tulevia kiintiöitä.

                     (4)

                     Asetuksen (EY) N:o 1224/2009 105 artiklan 2 ja 3 kohdassa säädetään, että tällaiset vähennykset on tehtävä seuraavana vuonna tai seuraavina vuosina soveltamalla vastaavia, mainituissa kohdissa vahvistettuja kertoimia.

                     (5)

                     Eräät jäsenvaltiot ovat ylittäneet vuoden 2018 kalastuskiintiönsä. Sen vuoksi on aiheellista tehdä niille myönnettyihin kalastuskiintiöihin liikakalastettujen kantojen osalta vähennyksiä vuonna 2019 ja tarvittaessa sitä seuraavina vuosina.

                     (6)

                     Eräiden maiden kalastuskiintiöihin tehtiin vuonna 2018 tiettyjen lajien osalta vähennyksiä komission täytäntöönpanoasetuksella (EU) 2018/1969 (10) ja komission täytäntöönpanoasetuksella (EU) 2019/479 (11). Joidenkin jäsenvaltioiden osalta tiettyihin lajeihin sovellettavat vähennykset olivat kuitenkin suurempia kuin niiden vuoden 2018 vastaavat kiintiöt, eikä vähennyksiä voitu sen vuoksi tehdä kokonaisuudessaan kyseisenä vuonna. Sen varmistamiseksi, että myös tällaisissa tapauksissa koko määrä vähennetään asianomaisten kantojen osalta, jäljellä olevat määrät olisi otettava huomioon vahvistettaessa vähennyksiä vuoden 2019 ja tarvittaessa sitä seuraavien vuosien kiintiöistä.

                     (7)

                     Asetuksessa (EU) 2019/124 esitettyyn kalakanta-alueiden määrittelyyn tehtyjen muutosten seurauksena olisi unionin vesillä alueella 7d vuonna 2017 harjoitetun aaltorauskun (RJU/07D) liikakalastuksen vuoksi Belgiaan sovellettava vähennys kohdistettava nyt aaltorauskun vuoden 2019 kiintiöön alueilla 7d ja 7e sijaitsevilla unionin vesillä (RJU/7DE).

                     (8)

                     Tässä asetuksessa säädettyjä kalastuskiintiöiden vähennyksiä olisi sovellettava rajoittamatta vuoden 2019 kiintiöihin komission täytäntöönpanoasetuksen (EU) N:o 185/2013 (12) nojalla tehtäviä vähennyksiä.

                     (9)

                     Koska kiintiöt ilmaistaan tonneina, määriä, jotka ovat pienempiä kuin yksi tonni, ei oteta huomioon,

               ON HYVÄKSYNYT TÄMÄN ASETUKSEN:

            1 artikla

               1.   Tehdään vähennykset asetuksissa (EU) 2018/1628, (EU) 2018/2025, (EU) 2018/2058 ja (EU) 2019/124 vuodeksi 2019 vahvistettuihin kalastuskiintiöihin tämän asetuksen liitteessä esitetyllä tavalla.

               2.   Edellä olevan 1 kohdan soveltaminen ei rajoita täytäntöönpanoasetuksessa (EU) N:o 185/2013 säädettyjen vähennysten soveltamista.

            2 artikla
            Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä lokakuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 343, 22.12.2009, s. 1.

            (2)  Neuvoston asetus (EU) 2016/2285, annettu 12 päivänä joulukuuta 2016, unionin aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2017 ja 2018 ja neuvoston asetuksen (EU) 2016/72 muuttamisesta (EUVL L 344, 17.12.2016, s. 32).

            (3)  Neuvoston asetus (EU) 2017/1970, annettu 27 päivänä lokakuuta 2017, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2018 ja asetuksen (EU) 2017/127 muuttamisesta (EUVL L 281, 31.10.2017, s. 1).

            (4)  Neuvoston asetus (EU) 2017/2360, annettu 11 päivänä joulukuuta 2017, eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2018 (EUVL L 337, 19.12.2017, s. 1).

            (5)  Neuvoston asetus (EU) 2018/120, annettu 23 päivänä tammikuuta 2018, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2018 sekä asetuksen (EU) 2017/127 muuttamisesta (EUVL L 27, 31.1.2018, s. 1).

            (6)  Neuvoston asetus (EU) 2018/1628, annettu 30 päivänä lokakuuta 2018, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2019 ja asetuksen (EU) 2018/120 muuttamisesta tiettyjen muilla vesillä sovellettavien kalastusmahdollisuuksien osalta (EUVL L 272, 31.10.2018, s. 1).

            (7)  Neuvoston asetus (EU) 2018/2025, annettu 17 päivänä joulukuuta 2018, unionin aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2019 ja 2020 (EUVL L 325, 20.12.2018, s. 7).

            (8)  Neuvoston asetus (EU) 2018/2058, annettu 17 päivänä joulukuuta 2018, eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2019 (EUVL L 329, 27.12.2018, s. 8).

            (9)  Neuvoston asetus (EU) 2019/124, annettu 30 päivänä tammikuuta 2019, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2019 (EUVL L 29, 31.1.2019, s. 1).

            (10)  Komission täytäntöönpanoasetus (EU) 2018/1969, annettu 12 päivänä joulukuuta 2018, vuonna 2018 käytettävissä oleviin tiettyjen kantojen kalastuskiintiöihin edellisvuoden liikakalastuksen vuoksi tehtävistä vähennyksistä (EUVL L 316, 13.12.2018, s. 12).

            (11)  Komission täytäntöönpanoasetus (EU) 2019/479, annettu 22 päivänä maaliskuuta 2019, vuonna 2018 käytettävissä oleviin tiettyjen kantojen kalastuskiintiöihin muiden kantojen edellisvuosien liikakalastuksen vuoksi tehtävistä vähennyksistä ja täytäntöönpanoasetuksen (EU) 2018/1969 muuttamisesta (EUVL L 82, 25.3.2019, s. 6).

            (12)  Komission täytäntöönpanoasetus (EU) N:o 185/2013, annettu 5 päivänä maaliskuuta 2013, eräisiin Espanjalle vuodeksi 2013 ja sitä seuraaviksi vuosiksi myönnettyihin kalastuskiintiöihin tehtävistä vähennyksistä vuoden 2009 tietyn makrillikiintiön liikakalastuksen vuoksi (EUVL L 62, 6.3.2013, s. 1).

            LIITE
            LIIKAKALASTETTUJEN KANTOJEN KIINTIÖIHIN VUODEN 2019 OSALTA TEHTÄVÄT VÄHENNYKSET

                           Jäsenvaltio

                           Lajin koodi

                           Aluekoodi

                           Lajin nimi

                           Alueen nimi

                           Alkuperäinen kiintiö 2018 (kilogrammoina)

                           Purettujen saaliiden sallitut määrät vuonna 2018 (mukautettu kokonaismäärä kilogrammoina) (1)

                           Saaliit yhteensä vuonna 2018 (määrä kilogrammoina)

                           Kiintiön käyttö suhteessa purettujen saaliiden sallittuun määrään

                           Purettujen saaliiden sallittuun määrään liittyvä liikakalastus (määrä kilogrammoina)

                           Kerroin (2)

                           Lisäkerroin (3),  (4)

                           Edellisvuosilta tekemättä olevat vähennykset (5)

                           (määrä kilogrammoina)

                           Vuonna 2019 tehtävät vähennykset (määrä kilogrammoina)

                           BE

                        RJE

                        7FG.

                        Palettirausku

                        Unionin vedet alueilla 7f ja 7g

                        14 000

                        15 400

                        19 800

                        129,14 %

                        4 488

                        1,00

                        /

                        /

                        4 488

                           BE

                        RJU

                        07D. (6)

                        Aaltorausku

                        Unionin vedet alueella 7d

                        2 000

                        969

                        1 934

                        143,86 %

                        425 (7)

                        Ei sovelleta

                        Ei sovelleta

                        2 617

                        2 617

                           DE

                        COD

                        3BC+24

                        Turska

                        Osa-alueet 22–24

                        1 194 000

                        1 349 400

                        1 393 360

                        103,26 %

                        43 960

                        /

                        C (7)

                        /

                        43 960

                           DK

                        COD

                        3BC+24

                        Turska

                        Osa-alueet 22–24

                        43 960

                        2 594 270

                        2 617 780

                        100,91 %

                        23 510

                        /

                        C (8)

                        /

                        23 510

                           ES

                        BET

                        ATLANT

                        Isosilmätonnikala

                        Atlantin valtameri

                        9 791 920

                        9 281 920

                        9 281 920

                        105,11 %

                        474 149

                        /

                        C (8)

                        /

                        474 149

                           ES

                        GHL

                        1N2AB.

                        Grönlanninpallas

                        Norjan vedet alueilla 1 ja 2

                        /

                        0

                        27 736

                        Ei sovelleta

                        27 736

                        1,00

                        A

                        /

                        41 604

                           ES

                        GHL

                        N3LMNO

                        Grönlanninpallas

                        NAFO 3LMNO

                        4 534 000

                        4 534 000

                        4 508 020

                        100,25 %

                        11 248

                        /

                        A (8)+C (8)

                        /

                        11 248

                           ES

                        NEP

                        *07U16

                        Keisarihummeri

                        ICES-suuralueen 7 toiminnallinen yksikkö 16

                        825 000

                        155 000

                        158 375

                        102,18 %

                        3 375

                        /

                        /

                        /

                        3 375

                           ES

                        RJU

                        9-C.

                        Aaltorausku

                        Unionin vedet alueella 9

                        15 000

                        15 000

                        17 067

                        113,78 %

                        2 067

                        1,00

                        /

                        /

                        2 067

                           ES

                        YFT

                        IOTC

                        Keltaevätonnikala

                        IOTC:n toimivaltaan kuuluva alue

                        45 682 000

                        45 354 940

                        44 964 373

                        99,14 %

                        -  390 567  (9)

                        Ei sovelleta

                        Ei sovelleta

                        2 138 460

                        2 138 460

                           EE

                        COD

                        N3M.

                        Turska

                        NAFO 3M

                        124 000

                        916 170

                        953 232

                        104,05 %

                        37 062

                        /

                        /

                        /

                        37 062

                           FR

                        GHL

                        1N2AB.

                        Grönlanninpallas

                        Norjan vedet alueilla 1 ja 2

                        /

                        0

                        18 084

                        Ei sovelleta

                        18 084

                        1,00

                        /

                        /

                        18 084

                           IE

                        HER

                        07A/MM

                        Silli

                        7a

                        1 826 000

                        1 850 311

                        1 979 666

                        106,99 %

                        129 355

                        /

                        /

                        /

                        129 355

                           IE

                        MAC

                        2CX14-

                        Makrilli

                        6, 7, 8a, 8b, 8d ja 8e; unionin ja kansainväliset vedet alueella 5b; kansainväliset vedet alueilla 2a, 12 ja 14

                        69 141 000

                        66 541 055

                        66 965 925

                        100,64 %

                        424 870

                        /

                        /

                        /

                        424 870

                           NL

                        POK

                        2C3A4

                        Seiti

                        3a ja 4; unionin vedet alueella 2a

                        110 000

                        210 994

                        265 115

                        125,65 %

                        54 121

                        1,00

                        /

                        /

                        54 121

                           NL

                        WHG

                        56-14

                        Valkoturska

                        6; unionin ja kansainväliset vedet alueella 5b; kansainväliset vedet alueilla 12 ja 14

                        /

                        0

                        4 492

                        Ei sovelleta

                        4 492

                        1,00

                        /

                        /

                        4 492

                           PL

                        COD

                        3BC+24

                        Turska

                        Osa-alueet 22–24

                        654 000

                        786 200

                        858 164

                        109,15 %

                        71 964

                        /

                        C (8)

                        32 331

                        104 295

                           PT

                        ALF

                        3X14-

                        Limapäät

                        Unionin ja kansainväliset vedet alueilla III, IV, V, VI, VII, VIII, IX, X, XII ja XIV

                        182 000

                        179 044

                        184 010

                        102,77 %

                        4 966

                        /

                        /

                        /

                        4 966

                           PT

                        BET

                        ATLANT

                        Isosilmätonnikala

                        Atlantin valtameri

                        3 717 470

                        4 152 470

                        4 405 184

                        106,09 %

                        252 714

                        /

                        C (8)

                        /

                        252 714

                           PT

                        BFT

                        AE45WM

                        Tonnikala

                        Atlantin valtameri pituuspiirin 45° W itäpuolella sekä Välimeri

                        470 190

                        437 190

                        450 343

                        103,01 %

                        13 153

                        /

                        C (8)

                        /

                        13 153

                           PT

                        BUM

                        ATLANT

                        Sinimarliini

                        Atlantin valtameri

                        50 440

                        45 428

                        74 337

                        163,64 %

                        28 909

                        1,00

                        A

                        /

                        43 364

                           PT

                        RJU

                        9-C.

                        Aaltorausku

                        Unionin vedet alueella 9

                        15 000

                        33 000

                        36 295

                        109,98 %

                        3 295

                        /

                        /

                        /

                        3 295

                           UK

                        COD

                        N1GL14

                        Turska

                        Grönlannin vedet NAFO-alueella 1F ja Grönlannin vedet alueilla 5, 12 ja 14

                        382 000

                        497 520

                        512 187

                        102,95 %

                        14 667

                        /

                        /

                        /

                        14 667

                           UK

                        GHL

                        1N2AB.

                        Grönlanninpallas

                        Norjan vedet alueilla 1 ja 2

                        25 000

                        22 000

                        24 434

                        111,06 %

                        2 434

                        1,00

                        /

                        /

                        2 434

                           UK

                        HER

                        4AB.

                        Silli

                        Unionin ja Norjan vedet alueella 4 linjan 53°30′ N pohjoispuolella

                        79 381 000

                        84 694 795

                        84 739 599

                        100,05 %

                        44 804

                        /

                        /

                        /

                        44 804

                           UK

                        MAC

                        2CX14-

                        Makrilli

                        6, 7, 8a, 8b, 8d ja 8e; unionin ja kansainväliset vedet alueella 5b; kansainväliset vedet alueilla 2a, 12 ja 14

                        190 143 000

                        186 253 028

                        189 644 893

                        101,82 %

                        3 391 865

                        /

                        A (8)

                        /

                        3 391 865

                           UK

                        POK

                        1N2AB.

                        Seiti

                        Norjan vedet alueilla 1 ja 2

                        182 000

                        459 700

                        463 509

                        100,83 %

                        3 809

                        /

                        /

                        /

                        3 809

                           UK

                        RHG

                        5B67-

                        Jäälestikala

                        Unionin ja kansainväliset vedet alueilla Vb, VI ja VII

                        1 510

                        1 510

                        7 588

                        502,52 %

                        6 078

                        1,00

                        /

                        /

                        6 078

                           UK

                        WHG

                        56-14

                        Valkoturska

                        6; unionin ja kansainväliset vedet alueella 5b; kansainväliset vedet alueilla 12 ja 14

                        122 000

                        124 060

                        139 470

                        112,42 %

                        15 410

                        1,00

                        /

                        /

                        15 410

               (1)  (1)Kiintiöt, jotka ovat asiaankuuluvien kalastusmahdollisuusasetusten nojalla jäsenvaltion käytettävissä sen jälkeen, kun on otettu huomioon Euroopan parlamentin ja neuvoston asetuksen (EU) N:o 1380/2013 (EUVL L 354, 28.12.2013, s. 22) 16 artiklan 8 kohdan mukainen kalastusmahdollisuuksien vaihto, neuvoston asetuksen (EY) N:o 847/96 (EYVL L 115, 9.5.1996, s. 3) 4 artiklan 2 kohdan ja asetuksen (EU) N:o 1380/2013 15 artiklan 9 kohdan mukaiset kiintiömäärän siirrot vuodelta 2017 vuodelle 2018 tai asetuksen (EY) N:o 1224/2009 37 ja 105 artiklan mukainen kalastusmahdollisuuksien uudelleenjako ja vähennys.

               (2)  (2)Kuten asetuksen (EY) N:o 1224/2009 105 artiklan 2 kohdassa säädetään. Vähennystä, joka on yhtä suuri kuin liikakalastus * 1,00, sovelletaan kaikissa liikakalastustapauksissa, jotka ovat enintään 100 tonnia.

               (3)  (3)Kuten asetuksen (EY) N:o 1224/2009 105 artiklan 3 kohdassa säädetään ja jos liikakalastuksen osuus on yli 10 prosenttia.

               (4)  (4)Kirjain ”A” osoittaa, että vuosina 2016, 2017 ja 2018 tapahtuneen jatkuvan liikakalastuksen vuoksi on sovellettu lisäkerrointa 1,5. Kirjain ”C” osoittaa, että koska kantaan sovelletaan monivuotista suunnitelmaa, on sovellettu lisäkerrointa 1,5.

               (5)  (5)Edelliseltä vuodelta tai edellisiltä vuosilta jäljellä olevat määrät.

               (6)  (6)Vähennetään RJU/7DE:stä (Unionin vedet alueilla 7d ja 7e).

               (7)  (7)Alle yhden tonnin määriä ei oteta huomioon.

               (8)  (8)Lisäkerrointa ei sovelleta, koska liikakalastuksen osuus ei ole yli 10 prosenttia purettujen saaliiden sallituista määristä.

               (9)  (9)Vähennystä ei voida tehdä tästä käyttämättä jääneestä määrästä, koska asetuksen (EY) N:o 847/96 4 artiklaa ei sovelleta kantaan YFT/IOTC.


title: Komission Täytäntöönpanoasetus (EU) 2019/1842, annettu 31 päivänä lokakuuta 2019, Euroopan parlamentin ja neuvoston direktiivin 2003/87/EY soveltamista koskevien sääntöjen vahvistamisesta siltä osin kuin on kyse tuotantotason muutoksista johtuvia päästöoikeuksien maksutta tapahtuvan jaon mukautuksia koskevista lisäjärjestelyistä

text:
                  4.11.2019

                  FI

                  Euroopan unionin virallinen lehti

                  L 282/20

         KOMISSION TÄYTÄNTÖÖNPANOASETUS (EU) 2019/1842,
         annettu 31 päivänä lokakuuta 2019,
         Euroopan parlamentin ja neuvoston direktiivin 2003/87/EY soveltamista koskevien sääntöjen vahvistamisesta siltä osin kuin on kyse tuotantotason muutoksista johtuvia päästöoikeuksien maksutta tapahtuvan jaon mukautuksia koskevista lisäjärjestelyistä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvihuonekaasujen päästöoikeuksien kaupan järjestelmän toteuttamisesta unionissa ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1) sekä erityisesti sen 10 a artiklan 21 kohdan,
         sekä katsoo seuraavaa:

                     (1)

                     Direktiivillä 2003/87/EY perustetaan kasvihuonekaasujen päästöoikeuksien kaupan järjestelmä unionissa, jotta kasvihuonekaasupäästöjä voidaan vähentää kustannustehokkaasti ja taloudellisesti. Direktiivin 10 a artiklassa säädetään päästöoikeuksien maksutta tapahtuvaa jakoa koskevista siirtymäsäännöksistä.

                     (2)

                     Komission delegoidulla asetuksella (EU) 2019/331 (2) määritetään direktiivin 2003/87/EY 10 a artiklan mukaisesti päästöoikeuksien yhdenmukaistettua maksutta tapahtuvaa jakoa koskevat unionin laajuiset siirtymäsäännökset neljännelle päästökauppakaudelle 2021–2030.

                     (3)

                     Direktiivin 2003/87/EY 10 a artiklan 20 kohdan mukaisesti laitoksille, joiden toiminta on kahden vuoden liukuvan keskiarvon perusteella arvioituna kasvanut tai vähentynyt yli 15 prosenttia historiallisiin tuotantotasoihin verrattuna, maksutta jaettavia päästöoikeuksia on mukautettava symmetrisellä tavalla. Jotta päästöoikeuksien jakoon toiminnan muutosten vuoksi tehtävät mukautukset voidaan toteuttaa, on aiheellista verrata näitä muutoksia historiallisiin tuotantotasoihin laitoksen osan tasolla, koska laitokset on jaettu osiin delegoidun asetuksen (EU) 2019/331 10 artiklan mukaisesti.

                     (4)

                     Korkealaatuisten ja riippumattomien tahojen tarkastamien tietojen kerääminen on tarpeen ilmaisjaon mukauttamiseksi. Olisi varmistettava, että ilmaisjaon määrittämistä varten tarkkailtavat ja raportoitavat tiedot ovat tarkkuudeltaan ja laadultaan yhdenmukaisia. Tätä varten olisi vahvistettava erityiset säännöt, jotka koskevat tuotantotason raportointia laitoksen osan tasolla, ottaen huomioon delegoidun asetuksen (EU) 2019/331 asiaankuuluvat säännökset. Näiden sääntöjen mukaisesti toiminnanharjoittajilta kerättyjen tietojen olisi heijastettava laitoksen osien tosiasiallista toimintaa.

                     (5)

                     Toiminnanharjoittajien olisi raportoitava pyydetyt tiedot vuosittain. Tietoja olisi tarkkailtava delegoidun asetuksen (EU) 2019/331 8 artiklan mukaisten tarkkailuvaatimusten mukaisesti.

                     (6)

                     Jotta voidaan varmistaa yhdenmukaisuus direktiivin 2003/87/EY 15 artiklan mukaisten vuotuisten päästöraporttien todentamisen ja tuotantotasoa koskevien tietojen välillä ja hyödyntää synergioita, on aiheellista käyttää komission täytäntöönpanoasetuksen (EU) 2018/2067 (3) mukaisten toimien muodostamaa oikeudellista kehystä.

                     (7)

                     Jotta voidaan estää päästöoikeuksien mukauttamisjärjestelmän manipulointi ja väärinkäyttö, välttää tarpeetonta hallinnollista rasitetta ja varmistaa, että jaettavia päästöoikeuksia koskevat muutokset toteutetaan tehokkaasti, syrjimättömästi ja yhdenmukaisesti, olisi sovellettava laitosten osille maksutta jaettavien päästöoikeuksien mukautuksia koskevia lisäjärjestelyjä, kun toiminta on kasvanut tai vähentynyt yli 15 prosenttia historiallisiin tuotantotasoihin verrattuna. Keskimääräinen tuotantotaso olisi määriteltävä kahden vuotuisen tuotantotason aritmeettisena keskiarvona, joka mitataan kahdelta kokonaiselta kalenterivuodelta, joina toimintaa on harjoitettu. Ensimmäisen vuoden, jolta keskimääräinen toiminnan taso lasketaan, olisi oltava kunkin jakokauden ensimmäinen vuosi. Jos historiallisen tuotantotason ja keskimääräisen tuotantotason välinen ero on yli 15 prosenttia, päästöoikeuksien ilmaisjakoa olisi mukautettava tuotantotason muutosta täsmälleen vastaavalla prosenttiosuudella. Jos tuotantotaso muuttuu jälleen ja muutos sijoittuu samalle mainitut 15 prosenttia ylittävälle 5 prosentin vaihteluvälille, päästöoikeuksien olisi pysyttävä muuttumattomina. Jos myöhempi muutos ylittää sen 5 prosentin vaihteluvälin, jonka puitteissa edellinen mukautus tapahtui (esim. 20–25 %, 25–30 % jne.), mukautuksen olisi tässä tapauksessa oltava täsmälleen sama kuin keskimääräisen tuotantotason muutos prosentteina.

                     (8)

                     Tarpeettoman hallinnollisen taakan välttämiseksi mukautuksia olisi harkittava aina kun laitoksen osan tuotantotasossa tapahtuvat muutokset voivat johtaa siihen, että laitoksen osan maksutta jaettavien päästöoikeuksien määrää mukautetaan vuosittain vähintään 100:lla.

                     (9)

                     Jotta voidaan estää järjestelmän manipulointi ja väärinkäyttö ja varmistaa, että päästöoikeuksia muutetaan tehokkaasti, syrjimättömästi ja yhdenmukaisesti, uusia osallistujia ja uusia laitoksen osia olisi kohdeltava samalla tavalla.

                     (10)

                     Direktiivin 2003/87/EY 10 a artiklan 1 kohdassa edellytetään, että päästöoikeuksien maksutta tapahtuvaa jakoa koskevat yhdenmukaistetut siirtymätoimenpiteet ovat sellaisia, että niillä luodaan kannustimia kasvihuonekaasupäästöjen vähentämiseen ja energiatehokkaisiin tekniikkoihin. Jotta voidaan säilyttää kannustimet päästöjen vähentämiseksi määriteltäessä maksutta jaettavien päästöoikeuksien mukautuksia koskevia lisäjärjestelyjä laitosten osille, joiden toiminta on kasvanut tai vähentynyt yli 15 prosenttia historiallisiin tuotantotasoihin verrattuna, tuotantotasoa koskevien muutosten ohella olisi otettava huomioon myös muut muutokset laitosten osien toiminnassa. Tämän olisi katettava energiatehokkuuden parannukset, muutokset lämmöntoimituksessa, polttoaineen ja sähkön vaihdettavuus, korkean arvon kemikaalien tuotanto, muutokset vinyylikloridimonomeerin tuotannossa sekä jätekaasujen energian talteenotto. Tällaiset muutokset on aiheellista ottaa huomioon laitoksen osan tasolla, jotta voidaan saada mahdollisimman suuri hyöty päästövähennyksiä koskevista kannustimista.

                     (11)

                     Toiminnan keskeyttämisestä ilmoittaville laitoksen osille ei pitäisi myöntää päästöoikeuksia keskeyttämistä seuraavasta vuodesta alkaen, jotta tuotannon muutokset vastaavat paremmin maksutta jaettavia päästöoikeuksia.

                     (12)

                     Tässä asetuksessa säädetyt toimenpiteet ovat ilmastonmuutoskomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Soveltamisala
            Tätä asetusta sovelletaan päästöoikeuksien ilmaisjakoon direktiivin 2003/87/EY 10 a artiklan mukaisesti päästökauppakaudella 2021–2030.

            2 artikla
            Määritelmät
            Tässä asetuksessa tarkoitetaan

                        (1)

                        ’keskimääräisellä tuotantotasolla’ kunkin laitoksen osan tapauksessa 3 artiklan 1 kohdassa tarkoitetun raportin toimittamista edeltävien kahden kalenterivuoden vuotuisten tuotantotasojen aritmeettista keskiarvoa;

                        (2)

                        ’vakiintuneella laitoksella’ delegoidun asetuksen (EU) 2019/331 2 artiklan 1 kohdassa määriteltyä vakiintunutta laitosta;

                        (3)

                        ’lämmön vertailuarvon piiriin kuuluvalla laitoksen osalla’ delegoidun asetuksen (EU) 2019/331 2 artiklan 3 kohdassa määriteltyä lämmön vertailuarvon piiriin kuuluvaa laitoksen osaa;

                        (4)

                        ’polttoaineen vertailuarvon piiriin kuuluvalla laitoksen osalla’ delegoidun asetuksen (EU) 2019/331 2 artiklan 6 kohdassa määriteltyä polttoaineen vertailuarvon piiriin kuuluvaa laitoksen osaa;

                        (5)

                        ’jakokaudella’ delegoidun asetuksen (EU) 2019/331 2 artiklan 15 kohdassa määriteltyä jakokautta;

                        (6)

                        ’konsernilla’ Euroopan parlamentin ja neuvoston direktiivin 2013/34/EU (4) 2 artiklan 11 kohdassa määriteltyä konsernia.

            3 artikla
            Raportointivaatimukset

               1.   Vuodesta 2021 alkaen niiden laitosten toiminnanharjoittajien, joille on annettu maksutta päästöoikeuksia direktiivin 2003/87/EY 10 a artiklan mukaisesti päästökauppakaudelle 2021–2030, on raportoitava vuosittain kunkin laitoksen osan edeltävän kalenterivuoden tuotantotasosta. Vuonna 2021 raporttiin on sisällytettävä tiedot raportin toimittamista edeltäneiltä kahdelta vuodelta.
               Uudet osallistujat voivat toimittaa delegoidun asetuksen (EU) 2019/331 5 artiklan 2 kohdassa tarkoitetut tiedot ensimmäistä toimintapäivää seuraavana vuonna.

               2.   Tuotantotasoa koskevan raportin on sisällettävä tiedot kunkin laitoksen osan tuotantotasosta ja kustakin muuttujasta, jotka luetellaan delegoidun asetuksen (EU) 2019/331 liitteessä IV olevassa 1 kohdassa, lukuun ottamatta sen 1.3 alakohdan c alakohtaa, ja 2.3–2.7 alakohdassa. Tuotantotasoa koskevan raportin on myös sisällettävä tiedot sen konsernin rakenteesta, johon laitos mahdollisesti kuuluu, sekä siitä, onko jokin laitoksen osa keskeyttänyt toimintansa.
               Toimivaltainen viranomainen voi myös vaatia toiminnanharjoittajia ilmoittamaan tuotantotasoraportissa mahdollisista lisämuuttujista, jotka sisältyvät delegoidun asetuksen (EU) 2019/331 liitteeseen IV tai joihin viitataan sen 1 kohdassa.

               3.   Tuotantotasoraportti on toimitettava vuosilta 2021–2030 kunkin vuoden 31 päivään maaliskuuta mennessä ilmaisjakelun myöntävälle toimivaltaiselle viranomaiselle, ellei tämä ole asettanut raportin toimittamiselle aikaisempaa määräaikaa. Tuotantotasoraportti on toimitettava yhdessä sitä koskevan todentamisraportin kanssa, joka annetaan täytäntöönpanoasetuksen (EU) 2018/2067 mukaisesti.
               Jäsenvaltiot voivat vaatia, että toimitetaan alustava tuotantotasoa koskeva raportti, joka sisältää kaikki raportin toimitushetkellä saatavilla olevat tiedot. Jäsenvaltiot voivat asettaa aikarajoituksia alustavan tuotantotasoraportin toimittamiselle.
               Toimivaltainen viranomainen voi keskeyttää maksutta jaettavien päästöoikeuksien myöntämisen tietylle laitokselle, kunnes se on vahvistanut, että kyseiselle laitokselle myönnettäviä oikeuksia ei tarvitse mukauttaa tai kun komissio on delegoidun asetuksen (EU) 2019/331 23 artiklan 4 kohdan mukaisesti hyväksynyt päätöksen kyseiselle laitokselle jaettavien päästöoikeuksien mukauttamisesta.
               Toimivaltaisen viranomaisen on tarvittaessa perittävä takaisin ylimääräiset päästöoikeudet, jos oikeuksia on jaettu liikaa, komission delegoidun asetuksen (EU) 2019/1122 (5) 48 artiklan 4 kohdassa säädetyn menettelyn mukaisesti.
               Toimivaltainen viranomainen voi vaatia toiminnanharjoittajia ja todentajia käyttämään tuotantotasoraporttien toimittamiseen sähköisiä asiakirjamalleja tai erityisiä tiedostomuotoja.

               4.   Toimivaltaisen viranomaisen on arvioitava tämän artiklan 1–3 kohdassa tarkoitetut tuotantotasoraportit delegoidun asetuksen (EU) 2019/331 7–12 artiklan vaatimusten mukaisesti. Toimivaltainen viranomainen voi tehdä varovaisen arvion minkä tahansa muuttujan arvosta seuraavissa tilanteissa:

                           a)

                           toiminnanharjoittaja ei ole toimittanut todennettua tuotantotasoraporttia 3 kohdassa tarkoitetussa määräajassa eikä päästöoikeuksien myöntämistä ole keskeytetty;

                           b)

                           toimitettu todennettu arvo ei ole tämän asetuksen tai delegoidun asetuksen (EU) 2019/331 mukainen;

                           c)

                           toiminnanharjoittajan tuotantotasoraporttia ei ole todennettu täytäntöönpanoasetuksen (EU) 2018/2067 mukaisesti.

                     Toimivaltainen viranomainen ei saa lisätä laitokselle jaettavia päästöoikeuksia a alakohdan mukaisessa tilanteessa tehdyn arvion perusteella.
               Jos todentaja on ilmoittanut täytäntöönpanoasetuksen (EU) 2018/2067 nojalla laaditussa todentamisraportissa muista kuin olennaisista väärintulkinnoista, joita toiminnanharjoittaja ei ole korjannut ennen todentamisraportin antamista, toimivaltaisen viranomaisen on arvioitava kyseiset väärintulkinnat ja tehtävä mahdollisuuksien mukaan varovainen arvio muuttujan arvosta. Toimivaltaisen viranomaisen on ilmoitettava toiminnanharjoittajalle, onko tuotantotasoraporttiin tehtävä korjauksia ja millaisista korjauksista on kyse. Toiminnanharjoittajan on asetettava nämä tiedot todentajan saataville.

            4 artikla
            Keskimääräiset tuotantotasot

               1.   Toimivaltaisen viranomaisen on määritettävä kunkin laitoksen osan keskimääräinen tuotantotaso vuosittain asianomaista kaksivuotiskautta koskevien tuotantotasoraporttien perusteella.

               2.   Uusien laitoksen osien ja uusien osallistujien keskimääräistä tuotantotasoa ei lasketa toiminnan kolmen ensimmäisen kalenterivuoden osalta.

            5 artikla
            Tuotantotason muutoksista johtuvat ilmaisjaon mukautukset

               1.   Toimivaltaisen viranomaisen on vuosittain verrattava kunkin laitoksen osan keskimääräistä tuotantotasoa, joka on määritetty 4 artiklan mukaisesti, historialliseen tuotantotasoon, jota on alun perin käytetty ilmaisjaon määrittämiseen. Kun kyseisen laitoksen osan keskimääräisen tuotantotason ja historiallisen tuotantotason välisen eron absoluuttinen arvo on yli 15 prosenttia, kyseiselle laitokselle maksutta jaettavia päästöoikeuksia on mukautettava. Kyseistä mukautusta on sovellettava niitä kahta kalenterivuotta seuraavasta vuodesta alkaen, joita on käytetty keskimääräisen tuotantotason määrittämiseen, ja edellyttäen, että laitoksen osalle maksutta jaettavien päästöoikeuksien vuotuisen alustavan määrän mukautus on vähintään 100 päästöoikeutta. Kyseinen mukautus on tehtävä lisäämällä tai vähentämällä asianomaiselle laitoksen osalle maksutta jaettavaa päästöoikeuksien määrää täsmälleen sillä prosenttiosuudella, joka vastaa tuotantotason muutosta verrattuna historialliseen tuotantotasoon, jota alun perin käytettiin ilmaisjaon määrittämiseen.

               2.   Kun 1 kohdassa tarkoitettu mukautus on tehty, jakokauden aikana voidaan tehdä lisämukautuksia vain, jos kyseisen laitoksen osan keskimääräisen tuotantotason ja historiallisen tuotantotason välisen eron absoluuttinen arvo on suurempi kuin lähimmän 5 prosentin vaihteluvälin arvot yli sen 15 prosentin muutoksen, joka johti ilmaisjaon edelliseen mukauttamiseen kyseisen laitoksen kohdalla; lisämukautukset tehdään lisäämällä tai vähentämällä asianomaisen laitoksen osan maksutta jaettavaa päästöoikeuksien määrää täsmälleen sillä prosenttiosuudella, joka vastaa tuotantotason muutosta verrattuna historialliseen tuotantotasoon, jota alun perin käytettiin ilmaisjaon määrittämiseen, ja edellyttäen, että laitoksen osalle maksutta jaettavien päästöoikeuksien vuotuisen alustavan määrän mukautus on vähintään 100 päästöoikeutta.

               3.   Jos laitoksen osan keskimääräinen tuotantotason kasvu tai lasku ei enää ylitä 15:tä prosenttia verrattuna historialliseen tuotantotasoon, jota alun perin käytettiin ilmaisjaon määrittämiseen, kyseiselle laitoksen osalle maksutta jaettavien päästöoikeuksien määrän on keskimääräisen tuotantotason määrittämisessä käytettyjä kahta kalenterivuotta seuraavasta vuodesta alkaen oltava yhtä suuri kuin delegoidun asetuksen (EU) 2019/331 16 tai 18 artiklan mukaisesti määritetyssä alustavassa jaossa.

               4.   Jos laitoksen osa on keskeyttänyt toimintansa, sille maksutta jaettavien päästöoikeuksien määrän on toiminnan keskeyttämistä seuraavasta vuodesta alkaen oltava nolla.

               5.   Uusien laitosten osien ja uusien osallistujien tapauksessa päästöoikeuksien ilmaisjakoa ei saa mukauttaa toiminnan kolmen ensimmäisen kalenterivuoden osalta. Toiminnan ensimmäisenä ja toisena kalenterivuonna päästöoikeuksien ilmaisjaon on perustuttava kyseisen vuoden tuotantotasoon ja toiminnan kolmantena kalenterivuonna ilmaisjaon määrittämisessä käytettyyn historialliseen tuotantotasoon.

               6.   Laitokselle maksutta jaettavien päästöoikeuksien lopullisen vuotuisen määrän on oltava delegoidun asetuksen (EU) 2019/331 16 tai 18 artiklan mukaisesti laskettujen kaikkien laitoksen osien päästöoikeuksien summa.

            6 artikla
            Muut muutokset laitoksen toiminnassa

               1.   Maksutta jaettavien päästöoikeuksien mukautusta ei tehdä, jos toiminnanharjoittaja osoittaa tuotantotasoraportin ja toimivaltaisen viranomaisen mahdollisesti pyytämien lisätietojen perusteella, että tuotantotason lasku niissä laitoksen osissa, joiden osalta maksutta jaettavien päästöoikeuksien määrä perustuu lämmön tai polttoaineen vertailuarvoon, ei liity muutokseen laitoksen osan tuotannon tasossa vaan johtuu siitä, että kyseisen laitoksen osan energiatehokkuus on tämän artiklan 3 kohdassa tarkoitetulla tavalla parantunut yli 15 prosenttia perustietoselvitykseen tai uuden osallistujan tietoselvitykseen verrattuna.

               2.   Toimivaltainen viranomainen voi evätä maksutta jaettavien päästöoikeuksien mukauttamisen, jos toiminnanharjoittaja ei toimivaltaisen viranomaisen pyynnöstä pysty osoittamaan tuotantotasoraportin ja toimivaltaisen viranomaisen mahdollisesti pyytämien lisätietojen perusteella, että tuotantotason nousu niissä laitoksen osissa, joiden osalta maksutta jaettavien päästöoikeuksien määrä perustuu lämmön tai polttoaineen vertailuarvoon, liittyy muutokseen laitoksen osan tuotannon tasossa eikä johdu siitä, että kyseisen laitoksen osan energiatehokkuus on tämän artiklan 3 kohdassa tarkoitetulla tavalla laskenut yli 15 prosenttia perustietoselvitykseen tai uuden osallistujan tietoselvitykseen verrattuna.

               3.   Lämmön vertailuarvon piiriin kuuluvien laitoksen osien ja polttoaineen vertailuarvon piiriin kuuluvien laitoksen osien tapauksessa muutos energiatehokkuudessa on määritettävä vertailemalla kunkin tuotteen tuottamiseen käytetyn lämmön ja polttoaineen määrien suhteita ja kunkin tuotteen tuotantomääriä perustietoselvityksen perusteella ja laitoksen osan toiminnassa tapahtuneen muutoksen jälkeen. Energiatehokkuus on määritettävä kaikkien Prodcom-koodien kattamien laitoksen osan tuotteiden tuotantoa varten neuvoston asetuksen (ETY) N:o 3924/91 (6) 2 artiklan 2 kohdassa tarkoitetun luettelon mukaisesti.
               Tämän kohdan ensimmäisen alakohdan mukaisesti kunkin tuotteen tuotannossa käytettyjen lämmön ja polttoaineen määrät on määritettävä delegoidun asetuksen (EU) 2019/331 6 artiklan mukaisesti hyväksytyssä tarkkailumenetelmäsuunnitelmassa vahvistettujen menetelmien mukaisesti.

               4.   Jos 3 artiklan mukaisesti toimitetun tuotantotasoraportin mukaan delegoidun asetuksen (EU) 2019/331 16 artiklan 5 kohdassa tai 19, 20, 21 tai 22 artiklassa luetellun muuttujan kahden vuoden liukuva keskiarvo on tuotantotasoja lukuun ottamatta muuttunut yli 15 prosenttia tietyn laitoksen osan osalta verrattuna ilmaisjaon alkutason määrittämisessä käytettyihin arvoihin, kyseiselle laitokselle maksutta jaettavien päästöoikeuksien määrää on mukautettava niitä kahta vuotta seuraavasta vuodesta alkaen, joita käytettiin muuttujien muutoksen määrittämisessä, edellyttäen että laitoksen osalle maksutta jaettavien päästöoikeuksien vuotuisen alustavan määrän mukautus on vähintään 100 päästöoikeutta, lisäämällä tai vähentämällä asianomaiselle laitoksen osalle maksutta jaettavaa päästöoikeuksien määrää täsmälleen muuttujan uudella arvolla.

            7 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 31 päivänä lokakuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 275, 25.10.2003, s. 32.

            (2)  Komission delegoitu asetus (EU) 2019/331, annettu 19 päivänä joulukuuta 2018, päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten määrittämisestä Euroopan parlamentin ja neuvoston direktiivin 2003/87/EY 10 a artiklan mukaisesti (EUVL L 59, 27.2.2019, s. 8).

            (3)  Komission täytäntöönpanoasetus (EU) 2018/2067, annettu 19 päivänä joulukuuta 2018, Euroopan parlamentin ja neuvoston direktiivissä 2003/87/EY tarkoitetusta tietojen todentamisesta ja todentajien akkreditoinnista (EUVL L 334, 31.12.2018, s. 94).

            (4)  Euroopan parlamentin ja neuvoston direktiivi 2013/34/EU, annettu 26 päivänä kesäkuuta 2013, tietyntyyppisten yritysten vuositilinpäätöksistä, konsernitilinpäätöksistä ja niihin liittyvistä kertomuksista (EUVL L 182, 29.6.2013, s. 19).

            (5)  Komission delegoitu asetus (EU) 2019/1122, annettu 12 päivänä maaliskuuta 2019, Euroopan parlamentin ja neuvoston direktiivin 2003/87/EY täydentämisestä unionin rekisterin toiminnan osalta (EUVL L 177, 2.7.2019, s. 3).

            (6)  Neuvoston asetus (ETY) N:o 3924/91, annettu 19 päivänä joulukuuta 1991, teollista tuotantoa koskevan yhteisön tietojen keruun aikaansaamisesta (EYVL L 374, 31.12.1991, s. 1).


title: Komission täytäntöönpanoasetus (EU) 2019/1978, annettu 26 päivänä marraskuuta 2019, asetuksen (EY) N:o 1238/95 muuttamisesta yhteisön kasvilajikevirastolle maksettavien maksujen osalta

text:
                  29.11.2019

                  FI

                  Euroopan unionin virallinen lehti

                  L 308/58

         KOMISSION TÄYTÄNTÖÖNPANOASETUS (EU) 2019/1978,
         annettu 26 päivänä marraskuuta 2019,
         asetuksen (EY) N:o 1238/95 muuttamisesta yhteisön kasvilajikevirastolle maksettavien maksujen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisön kasvinjalostajanoikeuksista 27 päivänä heinäkuuta 1994 annetun neuvoston asetuksen (EY) N:o 2100/94 (1) ja erityisesti sen 113 artiklan,
         on kuullut yhteisön kasvilajikeviraston hallintoneuvostoa,
         sekä katsoo seuraavaa:

                     (1)

                     Komission asetuksen (EY) N:o 1238/95 (2) 3 artiklan 2 kohdassa säädetään, että yhteisön kasvilajikeviraston, jäljempänä ’virasto’, pääjohtaja voi sallia maksujen ja lisämaksujen maksamisessa vaihtoehtoisia maksutapoja, ja vahvistetaan luettelo kyseisistä vaihtoehtoisista tavoista. Joustavuuden lisäämiseksi ja menettelyjen yksinkertaistamiseksi on aiheellista sisällyttää tällainen luettelo vaihtoehtoisista maksutavoista viraston hallintoneuvoston asetuksen (EY) N:o 2100/94 36 artiklan 1 kohdan d alakohdan perusteella vahvistamiin työtapoja koskeviin sääntöihin.

                     (2)

                     Asetuksen (EY) N:o 1238/95 4 artiklan 1 kohdassa vahvistetaan päivä, jota pidetään päivänä, jona maksut on saatu. Maksujen käsittelystä saadun kokemuksen perusteella on tarpeen selventää, että tilisiirron koko määrä on kirjattava viraston tilille, jotta varmistetaan, ettei viraston suuntaan ole suorittamattomia velvoitteita.

                     (3)

                     Asetuksen (EY) N:o 1238/95 5 artiklassa edellytetään, että virastolle osoitetun maksun maksaja ilmoittaa kirjallisesti nimensä ja maksun tarkoituksen. Jos maksun tarkoitusta ei pystytä selvittämään, virasto lähettää muistutuksen kahden kuukauden kuluessa. Maksujen käsittelyn tehokkuuden lisäämiseksi tätä määräaikaa olisi lyhennettävä kahdesta kuukaudesta yhteen kuukauteen.

                     (4)

                     Asetuksen (EY) N:o 1238/95 7 artiklan 1 kohdassa vahvistetaan hakemusmaksu. Jotta kannustettaisiin käyttämään viraston sähköistä hakemusjärjestelmää verkossa, maksua hakemusten jättämisestä muuta kautta, kuten paperihakemuksina, olisi korotettava 650 eurosta 800 euroon. Lisäksi käytännön kokemus on osoittanut, että sähköisen hakemusjärjestelmän käytöstä verkossa tulisi tehokkaampaa, jos sitä täydennettäisiin niin, että viraston paperittoman viestintäfoorumin käyttö kaikessa jatkoyhteydenpidossa viraston kanssa olisi pakollista.

                     (5)

                     Asetuksen (EY) N:o 1238/95 7 artiklan 7 kohdan mukaan viraston on pidettävä 150 euroa hakemusmaksusta, jos hakemus ei täytä asetuksen (EY) N:o 2100/94 50 artiklan edellytyksiä. Hallinnolisen taakan keventämiseksi hakemusmaksu olisi palautettava kokonaan.

                     (6)

                     Vuosimaksun osalta asetuksen (EY) N:o 1238/95 9 artiklan 4 kohdassa säädetään, että virasto ei palauta maksuja, jotka on suoritettu yhteisön kasvinjalostajanoikeuksien voimassa pitämiseksi. Kokemus on osoittanut, että avoimuuden lisäämiseksi voidaan suorittaa palautus, jos virasto on saanut luopumusilmoituksen maksupäivän ja myöntämispäivämäärän vuosipäivän välillä.

                     (7)

                     Asetuksen (EY) N:o 1238/95 liitteessä I vahvistetaan maksu, joka maksetaan virastolle kasvinjalostusoikeuksien myöntämistä koskevan hakemuksen kohteena olevan lajikkeen teknisten tutkimusten järjestämisestä ja suorittamisesta, jäljempänä ’tutkimusmaksu’.

                     (8)

                     Viraston hallintoneuvosto on päättänyt noudattaa kustannusten sataprosenttisen kattamisen periaatetta siten, että tutkintavirastoille suoritetaan korvaukset tutkimusten keskimääräisten todellisten kustannusten perusteella.

                     (9)

                     Lisäksi teknisistä tutkimuksista saadut kokemukset osoittavat, että tutkimusmaksut voivat muuttua joidenkin kustannusryhmien osalta ajan mittaan. Viraston perimien maksujen olisi sen vuoksi vastattava kyseisten kustannusryhmien maksujen kokonaismäärää, jonka virasto maksaa tutkintavirastoille. Asetuksen (EY) N:o 1238/95 liitteessä I vahvistettuja maksuja olisi sen vuoksi muutettava kaikkien asianomaisten kustannusryhmien osalta.

                     (10)

                     Sen vuoksi asetusta (EY) N:o 1238/95 olisi muutettava.

                     (11)

                     Tätä asetusta olisi sovellettava 1 päivästä huhtikuuta 2020, jotta virastolla ja sidosryhmillä olisi riittävästi aikaa mukautua kyseisiin muutoksiin.

                     (12)

                     Tässä asetuksessa säädetyt toimenpiteet ovat yhteisön kasvinjalostajanoikeuksia käsittelevän pysyvän komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetus (EY) N:o 1238/95 seuraavasti:

                        (1)

                        Korvataan 3 artiklan 2 kohta seuraavasti:

                           ”2.   Viraston pääjohtaja voi sallia muita maksutapoja viraston työtapoja koskevien sääntöjen mukaisesti, jotka vahvistetaan neuvoston asetuksen (EY) N:o 2100/94 36 artiklan 1 kohdan d alakohdan nojalla.”

                        (2)

                        Korvataan 4 artiklan 1 kohta seuraavasti:

                           ”1.   Maksupäivänä, jona virasto on saanut maksut ja lisämaksut, pidetään päivää, jona tilisiirto, jota tarkoitetaan 3 artiklan 1 kohdassa, on kirjattu koko määrältään viraston tilille.”

                        (3)

                        Korvataan 5 artiklan 2 kohta seuraavasti:

                           ”2.   Jos virasto ei pysty selvittämään maksun tarkoitusta, sen on pyydettävä, että maksaja ilmoittaa tämän kirjallisesti yhden kuukauden kuluessa. Jos tarkoitusta ei ilmoiteta tuon ajan kuluessa, katsotaan, ettei maksua ole suoritettu, ja määrä palautetaan takaisin maksajalle.”

                        (4)

                        Muutetaan 7 artikla seuraavasti:

                                    a)

                                    Korvataan 1 kohta seuraavasti:

                                       ”1.   Yhteisön kasvinjalostajanoikeuksien hakijan, jäljempänä ’hakija’, on maksettava 450 euron maksu viraston sähköisen hakemusjärjestelmän kautta sähköisesti verkkolomaketta käyttämällä tehdyn ja jätetyn hakemuksen käsittelystä.
                                       Hakijan on hyväksyttävä viraston ylläpitämän suojatun sähköisen viestintäalustan käyttöehdot ja käytettävä tätä alustaa ensimmäisessä alakohdassa tarkoitettujen hakemusten ja muiden asiakirjojen toimittamiseen, viraston lähettämien ilmoitusten ja asiakirjojen vastaanottamiseen, näihin ilmoituksiin vastaamiseen ja muiden toimenpiteiden suorittamiseen.
                                       Jos hakemus jätetään muulla tavoin kuin viraston sähköisen hakemusjärjestelmän kautta, hakijan on maksettava sen käsittelystä 800 euron maksu.”

                                    b)

                                    Korvataan 7 kohta seuraavasti:

                                       ”7.   Jos virasto on vastaanottanut hakemusmaksun mutta hakemus ei täytä perusasetuksen 50 artiklan edellytyksiä, sen on palautettava hakemusmaksu ilmoittaessaan hakijalle hakemuksessa todetuista puutteista.”

                        (5)

                        Korvataan 9 artiklan 4 kohta seuraavasti:

                           ”4.   Virasto ei palauta vuosimaksuun liittyviä maksuja, jotka on suoritettu yhteisön kasvinjalostajanoikeuksien voimassa pitämiseksi, ellei virasto ole saanut yhteisön kasvinjalostajanoikeutta koskevaa luopumisilmoitusta maksupäivän ja 2 kohdan b alakohdassa täsmennetyn myöntämispäivämäärän vuosipäivän välillä. Myöntämispäivämäärän vuosipäivän jälkeen saatuja luopumisilmoituksia ei oteta huomioon näiden maksujen osalta.”

                        (6)

                        Korvataan liite I tämän asetuksen liitteellä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä huhtikuuta 2020.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EYVL L 227, 1.9.1994, s. 1.

            (2)  Komission asetus (EY) N:o 1238/95, annettu 31 päivänä toukokuuta 1995, yksityiskohtaisista säännöistä neuvoston asetuksen (EY) N:o 2100/94 soveltamiseksi maksuissa yhteisön kasvilajikevirastolle (EYVL L 121, 1.6.1995, s. 31).

            LIITE

                  ”LIITE I

                     8 artiklassa tarkoitettuun tekniseen tutkimukseen liittyvät maksut

                  Asetuksen 8 artiklan mukaisesta lajikkeen teknisestä tutkimuksesta perittävä maksu vahvistetaan seuraavan taulukon mukaisesti:

                              (euroa)

                              Kustannusryhmä

                              Maksu

                                 Maatalouskasvit

                              1

                              Peruna

                              2 050

                              2

                              Rapsi

                              2 150

                              3

                              Heinäkasvit

                              2 920

                              4

                              Muut viljelykasvilajit

                              1 900

                                 Hedelmät

                              5

                              Omena

                              3 665

                              6

                              Mansikka

                              3 400

                              7

                              Muut hedelmälajit

                              3 460

                                 Koristekasvit

                              8

                              Koristekasvit, joilla elävä vertailukokoelma, kasvihuonekokeet

                              2 425

                              9

                              Koristekasvit, joilla elävä vertailukokoelma, ulkokokeet

                              2 420

                              10

                              Koristekasvit, joilla ei elävää vertailukokoelmaa, kasvihuonekokeet

                              2 400

                              11

                              Koristekasvit, joilla ei elävää vertailukokoelmaa, ulkokokeet

                              2 200

                              12

                              Koristekasvit, erityiset koejärjestelyt

                              3 900

                                 Vihannekset

                              13

                              Vihannekset, kasvihuonekokeet

                              2 920

                              14

                              Vihannekset, ulkokokeet

                              2 660 ”


title: Neuvoston Täytäntöönpanoasetus (EU) 2019/2101, annettu 9 päivänä joulukuuta 2019, tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan annetun neuvoston asetuksen (EY) N:o 1183/2005 9 artiklan täytäntöönpanosta

text:
                  10.12.2019

                  FI

                  Euroopan unionin virallinen lehti

                  L 318/1

         NEUVOSTON TÄYTÄNTÖÖNPANOASETUS (EU) 2019/2101,
         annettu 9 päivänä joulukuuta 2019,
         tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan annetun neuvoston asetuksen (EY) N:o 1183/2005 9 artiklan täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan 18 päivänä heinäkuuta 2005 annetun neuvoston asetuksen (EY) N:o 1183/2005 (1) ja erityisesti sen 9 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 18 päivänä heinäkuuta 2005 asetuksen (EY) N:o 1183/2005.

                     (2)

                     Asetuksen (EY) N:o 1183/2005 2 b artiklassa säädettyjen autonomisten rajoittavien toimenpiteiden uudelleentarkastelun johdosta asetuksen (EY) N:o 1183/2005 liitteessä I a lueteltuja henkilöitä koskevia perusteluja olisi muutettava ja kaksi henkilöä olisi poistettava kyseisessä liitteessä olevasta luettelosta.

                     (3)

                     Asetuksen (EY) N:o 1183/2005 liite I a olisi näin ollen muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Korvataan asetuksen (EY) N:o 1183/2005 liitteessä I a oleva luettelo tämän asetuksen liitteessä olevalla luettelolla.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä joulukuuta 2019.

                  Neuvoston puolesta

                  Puheenjohtaja

               J. BORRELL FONTELLES

            (1)  EUVL L 193, 23.7.2005, s. 1.

            LIITE

                     "LIITE I a
                     LUETTELO 2 b ARTIKLASSA TARKOITETUISTA HENKILÖISTÄ, YHTEISÖISTÄ JA ELIMISTÄ
                     A.   Henkilöt

                                 Nimi

                                 Tunnistustiedot

                                 Luetteloon merkitsemisen perusteet

                                 Luetteloon merkitsemisen päivämäärä

                                 1.

                                 Ilunga Kampete

                                             alias Gaston Hughes Ilunga Kampete; alias Hugues Raston Ilunga Kampete.

                                             Syntymäaika: 24.11.1964.

                                             Syntymäpaikka: Lubumbashi (Kongon demokraattinen tasavalta).

                                             Sotilaspassin numero: 1-64-86–22311–29.

                                             Kansalaisuus: Kongon demokraattinen tasavalta.

                                             Osoite: 69, avenue Nyangwile, Kinsuka Mimosas, Kinshasa/Ngaliema, Kongon demokraattinen tasavalta.

                                             Sukupuoli: Mies

                                 Tasavaltalaiskaartin (GR) komentajana Ilunga Kampete oli vastuussa kentälle lähetetyistä tasavaltalaiskaartin yksiköistä, jotka osallistuivat suhteettomaan voimankäyttöön ja väkivaltaisiin tukahduttamistoimiin syyskuussa 2016 Kinshasassa.
                                 Koska hän toimii edelleen GR:n päällikkönä, hän on vastuussa GR:n jäsenten toteuttamista tukahduttamistoimista ja ihmisoikeusloukkauksista, kuten opposition kokoontumisen väkivaltaisesta tukahduttamisesta Lubumbashissa joulukuussa 2018.
                                 Ilunga Kampete osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.

                                 12.12.2016

                                 2.

                                 Gabriel Amisi Kumba

                                             alias Gabriel Amisi Nkumba; "Tango Fort"; "Tango Four".

                                             Syntymäaika: 28.5.1964.

                                             Syntymäpaikka: Malela (Kongon demokraattinen tasavalta).

                                             Sotilaspassin numero: 1-64-87–77512–30.

                                             Kansalaisuus: Kongon demokraattinen tasavalta.

                                             Osoite: 22, avenue Mbenseke, Ma Campagne, Kinshasa/Ngaliema, Kongon demokraattinen tasavalta.

                                             Sukupuoli: Mies

                                 Kongon demokraattisen tasavallan asevoimien (FARDC) ensimmäisen puolustusvyöhykkeen entinen komentaja, jonka joukot osallistuivat suhteettomaan voimankäyttöön ja väkivaltaisiin tukahduttamistoimiin syyskuussa 2016 Kinshasassa.
                                 Gabriel Amisi Kumba on ollut heinäkuusta 2018 alkaen Kongon demokraattisen tasavallan asevoimien (FARDC) operaatioista ja tiedustelusta vastaava apulaisesikuntapäällikkö. Tässä tehtävässä hän on vastuussa FARDC:n viimeaikaisista ihmisoikeusloukkauksista.
                                 Gabriel Amisi Kumba osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.

                                 12.12.2016

                                 3.

                                 Ferdinand Ilunga Luyoyo

                                             Syntymäaika: 8.3.1973.

                                             Syntymäpaikka: Lubumbashi (Kongon demokraattinen tasavalta).

                                             Passin numero: OB0260335 (voimassa 15.4.2011–14.4.2016).

                                             Kansalaisuus: Kongon demokraattinen tasavalta.

                                             Osoite: 2, avenue des Orangers, Kinshasa/Gombe, Kongon demokraattinen tasavalta.

                                             Sukupuoli: Mies

                                 Kongon kansallisen poliisin (PNC) Légion Nationale d’Intervention -mellakkayksikön komentajana Ferdinand Ilunga Luyoyo oli vastuussa suhteettomasta voimankäytöstä ja väkivaltaisista tukahduttamistoimista syyskuussa 2016 Kinshasassa.
                                 Ferdinand Ilunga Luyoyo on ollut instituutioiden ja johtavien virkamiesten suojelusta vastaavan PNC:n yksikön komentaja heinäkuusta 2017 alkaen. Tässä tehtävässä hän on vastuussa PNC:n viimeaikaisista ihmisoikeusloukkauksista.
                                 Ferdinand Ilunga Luyoyo osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.

                                 12.12.2016

                                 4.

                                 Célestin Kanyama

                                             alias Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin;

                                             Esprit de mort.

                                             Syntymäaika: 4.10.1960.

                                             Syntymäpaikka: Kananga (Kongon demokraattinen tasavalta).

                                             Kansalaisuus: Kongon demokraattinen tasavalta.

                                             Passin numero: OB0637580 (voimassa 20.5.2014–19.5.2019).

                                             Saanut Schengen-viisumin nro 011518403, myönnetty 2.7.2016.

                                             Osoite: 56, avenue Usika, Kinshasa/Gombe, Kongon demokraattinen tasavalta.

                                             Sukupuoli: Mies

                                 Kongon kansallisen poliisin (PNC) poliisikomentajana Célestin Kanyama oli vastuussa suhteettomasta voimankäytöstä ja väkivaltaisista tukahduttamistoimista syyskuussa 2016 Kinshasassa.
                                 Heinäkuussa 2017 Célestin Kanyama nimitettiin kansallisten poliisioppilaitosten pääjohtajaksi. PNC:n johtavana virkamiehenä hän on vastuussa PNC:n viimeaikaisista ihmisoikeusloukkauksista. Yksi esimerkki on poliisien lokakuussa 2018 toimittajiin kohdistama uhkailu ja vapaudenriisto sen jälkeen, kun poliisikokelaiden muona-annosten väärinkäytöstä ja kenraali Kanyaman roolista näissä tapahtumissa oli julkaistu useita artikkeleita.
                                 Célestin Kanyama osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.

                                 12.12.2016

                                 5.

                                 John Numbi

                                             alias John Numbi Banza Tambo; John Numbi Banza Ntambo; Tambo Numbi.

                                             Syntymäaika: 16.8.1962.

                                             Syntymäpaikka: Jadotville-Likasi-Kolwezi (Kongon demokraattinen tasavalta).

                                             Kansalaisuus: Kongon demokraattinen tasavalta.

                                             Osoite: 5, avenue Oranger, Kinshasa/Gombe, Kongon demokraattinen tasavalta.

                                             Sukupuoli: Mies

                                 John Numbi on ollut Kongon demokraattisen tasavallan asevoimien (FARDC) ylitarkastaja heinäkuusta 2018 alkaen. Tässä tehtävässä hän on vastuussa FARDC:n viimeaikaisista ihmisoikeusloukkauksista, kuten kohtuuttomasta väkivallasta, jota FARDC:n joukot hänen välittömässä alaisuudessaan kohdistivat laitonta kaivostoimintaa harjoittaneisiin ihmisiin kesä–heinäkuussa 2019.
                                 John Numbi osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai-rikkomuksia.

                                 12.12.2016

                                 6.

                                 Delphin Kahimbi

                                             alias Delphin Kahimbi Kasangwe; Delphin Kayimbi Demba Kasangwe; Delphin Kahimbi Kasangwe; Delphin Kahimbi Demba Kasangwe; Delphin Kasagwe Kahimbi.

                                             Syntymäaika: 15.1.1969 (vaihtoehtoisesti: 15.7.1969).

                                             Syntymäpaikka: Kiniezire/Goma (Kongon demokraattinen tasavalta).

                                             Kansalaisuus: Kongon demokraattinen tasavalta.

                                             Diplomaattipassi nro: DB0006669 (voimassa 13.11.2013–12.11.2018).

                                             Osoite: 1, 14eme rue, Quartier Industriel, Linete, Kinshasa, Kongon demokraattinen tasavalta.

                                             Sukupuoli: Mies

                                 Delphin Kahimbi on ollut heinäkuusta 2018 alkaen FARDC:n pääesikunnan tiedustelusta vastaava apulaisesikuntapäällikkö. Tässä tehtävässä hän on vastuussa FARDC:n viimeaikaisista ihmisoikeusloukkauksista.
                                 Delphin Kahimbi osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.

                                 12.12.2016

                                 7.

                                 Evariste Boshab

                                             alias Evariste Boshab Mabub Ma Bileng.

                                             Syntymäaika: 12.1.1956.

                                             Syntymäpaikka: Tete Kalamba (Kongon demokraattinen tasavalta).

                                             Kansalaisuus: Kongon demokraattinen tasavalta.

                                             Diplomaattipassin nro: DP0000003 (voimassa: 21.12.2015–20.12.2020).

                                             Schengen-viisumin voimassaoloaika päättyi 5.1.2017.

                                             Osoite: 3, avenue du Rail, Kinshasa/Gombe, Kongon demokraattinen tasavalta.

                                             Sukupuoli: Mies

                                 Ollessaan joulukuusta 2014 joulukuuhun 2016 varapääministerinä sekä sisä- ja turvallisuusministerinä Evariste Boshab oli virallisesti vastuussa poliisitoimesta ja turvallisuuspalveluista sekä maakuntien kuvernöörien työn koordinoinnista. Tässä ominaisuudessa hän oli vastuussa aktivistien ja opposition jäsenten pidätyksistä sekä suhteettomasta voimankäytöstä, mukaan lukien syyskuun 2016 ja joulukuun 2016 välisenä aikana vastauksena mielenosoituksiin Kinshasassa, minkä seurauksena turvallisuusjoukot surmasivat suuren joukon siviilejä tai haavoittivat heitä.
                                 Evariste Boshab osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.
                                 Evariste Boshab osallistui myös kriisin hyödyntämiseen ja pahentamiseen Kasain alueella, jossa hän on ollut vaikutusvaltaisessa asemassa etenkin siitä lähtien, kun hänestä tuli Kasain senaattori maaliskuussa 2019.

                                 29.5.2017

                                 8.

                                 Alex Kande Mupompa

                                             alias Alexandre Kande Mupomba; Kande-Mupompa.

                                             Syntymäaika: 23.9.1950.

                                             Syntymäpaikka: Kananga (Kongon demokraattinen tasavalta).

                                             Kansalaisuus: Kongon demokraattinen tasavalta ja Belgia.

                                             Kongon demokraattisen tasavallan diplomaattipassin nro: OP0024910 (voimassa: 21.3.2016–20.3.2021).

                                             Osoitteet: Messidorlaan 217/25, 1180 Uccle, Belgia

                                             1, avenue Bumba, Kinshasa/Ngaliema, Kongon demokraattinen tasavalta.

                                             Sukupuoli: Mies

                                 Keski-Kasain kuvernöörinä lokakuuhun 2017 saakka Alex Kande Mupompa oli vastuussa suhteettomasta voimankäytöstä, väkivaltaisista tukahduttamistoimista ja laittomista teloituksista, joihin turvallisuusjoukot ja Kongon kansallinen poliisi (PNC) ovat Keski-Kasaissa syyllistyneet elokuusta 2016 lähtien, mukaan lukien teloitukset Dibayan alueella helmikuussa 2017.
                                 Alex Kande Mupompa osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.
                                 Alex Kande Mupompa osallistui myös kriisin hyödyntämiseen ja pahentamiseen Kasain alueella, jonka edustajana hän toimi lokakuuhun 2019 asti ja jossa hän on edelleen vaikutusvaltaisessa asemassa Kasain maakunnan hallitukseen kuuluvan Congrès des alliés pour l’action au Congo -puolueen (CAAC) kautta.

                                 29.5.2017

                                 9.

                                 Jean-Claude Kazembe Musonda

                                             Syntymäaika: 17.5.1963.

                                             Syntymäpaikka: Kashobwe (Kongon demokraattinen tasavalta).

                                             Kansalaisuus: Kongon demokraattinen tasavalta.

                                             Osoite: 7891, avenue Lubembe, Quartier Lido, Lubumbashi, Haut-Katanga, Kongon demokraattinen tasavalta.

                                             Sukupuoli: Mies

                                 Toimiessaan huhtikuuhun 2017 saakka Ylä-Katangan kuvernöörinä Jean-Claude Kazembe Musonda oli vastuussa suhteettomasta voimankäytöstä ja väkivaltaisista tukahduttamistoimista, joihin turvallisuusjoukot ja PNC Ylä-Katangassa syyllistyivät, mukaan lukien 15. ja 31. joulukuuta 2016 välisenä aikana, jolloin 12 siviiliä sai surmansa ja 64 haavoittui turvallisuusjoukkojen, myös PNC:n poliisien, harjoittaman kuolonuhreja vaatineen voimankäytön johdosta näiden vastatessa protesteihin Lubumbashissa.
                                 Jean-Claude Kazembe Musonda osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.
                                 Jean-Claude Kazembe Musonda on entisen presidentin Joseph Kabilan muodostamaan koalitioon kuuluvan CONAKAT-puolueen johtaja.

                                 29.5.2017

                                 10.

                                 Éric Ruhorimbere

                                             alias Eric Ruhorimbere Ruhanga; Tango Two; Tango Deux.

                                             Syntymäaika: 16.7.1969.

                                             Syntymäpaikka: Minembwe (Kongon demokraattinen tasavalta).

                                             Sotilaspassin numero: 1-69-09–51400–64.

                                             Kansalaisuus: Kongon demokraattinen tasavalta.

                                             Kongon demokraattisen tasavallan passin nro: OB0814241.

                                             Osoite: Mbujimayi, Kasain maakunta, Kongon demokraattinen tasavalta.

                                             Sukupuoli: Mies

                                 Toimiessaan 21. sotilasalueen apulaiskomentajana syyskuusta 2014 heinäkuuhun 2018 Éric Ruhorimbere oli vastuussa suhteettomasta voimankäytöstä ja laittomista teloituksista, joihin FARDC:n joukot syyllistyivät erityisesti Nsapun puolisotilaallisia joukkoja sekä naisia ja lapsia vastaan.
                                 Éric Ruhorimbere on ollut Pohjois-Equateurin operatiivisen sektorin komentaja heinäkuusta 2018 alkaen. Tässä tehtävässä hän on vastuussa FARDC:n viimeaikaisista ihmisoikeusloukkauksista.
                                 Éric Ruhorimbere osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.

                                 29.5.2017

                                 11.

                                 Emmanuel Ramazani Shadari

                                             alias Emmanuel Ramazani Shadari Mulanda; Shadary.

                                             Syntymäaika: 29.11.1960.

                                             Syntymäpaikka: Kasongo (Kongon demokraattinen tasavalta).

                                             Kansalaisuus: Kongon demokraattinen tasavalta.

                                             Osoite: 28, avenue Ntela, Mont Ngafula, Kinshasa, Kongon demokraattinen tasavalta.

                                             Sukupuoli: Mies

                                 Ramazani Shadari oli varapääministerinä sekä sisä- ja turvallisuusministerinä helmikuuhun 2018 asti virallisesti vastuussa poliisitoimesta ja turvallisuuspalveluista sekä maakuntien kuvernöörien työn koordinoinnista. Tässä ominaisuudessa hän oli vastuussa aktivistien ja opposition jäsenten pidätyksistä sekä suhteettomasta voimankäytöstä, kuten Bundu Dia Kongo -liikkeen (BDK) jäseniin kohdistuneista väkivaltaisista tukahduttamistoimista Keski-Kongossa, tukahduttamistoimista Kinshasassa tammi–helmikuussa 2017 ja suhteettomasta voimankäytöstä ja väkivaltaisista tukahduttamistoimista Kasain maakunnissa. Tässä ominaisuudessa Ramazani Shadari osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.
                                 Ramazani Shadari on ollut entisen presidentin Joseph Kabilan muodostaman koalition suurimman puolueen PPRD:n (Parti du peuple pour la reconstruction et le développement) pysyvä sihteeri helmikuusta 2018 alkaen.

                                 29.5.2017

                                 12.

                                 Kalev Mutondo

                                             alias Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.

                                             Syntymäaika: 3.3.1957.

                                             Kansalaisuus: Kongon demokraattinen tasavalta.

                                             Passin nro: DB0004470 (myönnetty: 8.6.2012, voimassaolo päättyy: 7.6.2017).

                                             Osoite: 24, avenue Ma Campagne, Kinshasa, Kongon demokraattinen tasavalta.

                                             Sukupuoli: Mies

                                 Kansallisen tiedustelupalvelun (ANR) päällikkönä helmikuuhun 2019 asti toiminut Kalev Mutondo oli osallisena ja vastuussa opposition jäsenten, kansalaisyhteiskunnan aktivistien ja muiden mielivaltaisista pidätyksistä, säilöönotoista ja huonosta kohtelusta.
                                 Kalev Mutondo osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.
                                 Hän allekirjoitti toukokuussa 2019 julistuksen menneestä ja tulevasta uskollisuudesta Joseph Kabilalle ja on edelleen tämän läheinen liittolainen turvallisuuskysymyksissä.

                                 29.5.2017

                           B.   Yhteisöt
                     […]

               ".